google/wiki40b huggingface dataset:
Vojenské lietadlo

Bojové lietadlá

Od vzniku vojenského letectva sa bojové lietadlá delia v zásade do dvoch hlavných kategórií – na stíhacie lietadlá a bombardéry. Medzi stíhacie lietadlá sa radia známe modely z čias 2.svetovej vojny ako britský Supermarine Spitfire, nemecký Messerschmitt Bf 109 a i. Z novších modelov možno uviesť základný variant americkej F-15 či ruského (sovietskeho) Su-27. Bombardéry možno deliť podľa nosnosti a doletu (ľahké, stredné, ťažké), alebo účelu (strmhlavé, torpédové, taktické, strategické a i.).
Medzi bojové lietadlá sa radia aj bojové vrtuľníky ako európsky Tiger, či ruské modely Mi-28 a Ka-50/Ka-52. Taktiež sem možno zaradiť lietadlá určené na hliadkovanie nad vodnými plochami schopné útočiť na hladinové a podhladinové ciele (napr. americký S-3 Viking). Ďalšiu kategóriu predstavujú transportné lietadlá upravené pre útoky na pozemné ciele (napr. americké lietadlá AC-47 Puff the Magic Dragon a AC-130 Spectre).
Po páde Železnej opony z dôvodu zníženia výdavkov na zbrojenie (a vďaka technologickému pokroku) prevládli snahy o „zjednotenie“ stíhacích a útočných lietadiel do jednej kategórie. Prvé stroje novej kategórie viacúčelových bojových lietadiel vznikli modernizáciou už zavedených typov. Veľmi úspešná sa ukázala byť ruská rodina lietadiel Su-30, ktoré vznikli na základne Su-27. Obdobným procesom prešli aj americké F-15, a to aj napriek tomu, že pôvodne bolo lietadlo určené výhradne na vzdušný boj. Tak vznikol variant F-15E Strike Eagle (niekedy označovaný Bomber Eagle, v skratke Beagle). Najnovším modelom založeným na F-15 je F-15SE Silent Eagle s prvkami technológie stealth. Medzi viacúčelové lietadlá sa radí väčšina novovzniknutých modelov, ako francúzsky Rafale, paneurópsky Eurofighter Typhoon, americké F-22 a F-35, či ruský Suchoj T-50.

Nebojové lietadlá

Nebojové lietadlá plnia rôzne podporné a špeciálne úlohy na bojisku ako aj mimo neho. Vznikajú zväčša konverziou civilných lietadiel, no vznikol aj celý rad špecializovaných strojov (napr. prieskumné lietadlá U-2, SR-71 a i.). Medzi nebojové lietadlá možno zaradiť napr. cvičné (aj keď mnohé typy ako československý L-39 či britský Hawk sú schopné plniť bojové úlohy), transportné či prieskumné lietadlá, vzdušné tankery, lietadlá včasného varovania (AWACS) a i.
Vince Neil

Životopis

Neila objavili, keď vystupoval vo svojej kapele Rock Candy a v roku 1981 sa pridal k Mötley Crüe. V tom istom roku sa oženil so svojou prvou ženou Beth Lynn. V roku 1983 vydali Mötley Crüe megaúspešný album Shout at the Devil, stali sa vďaka nemu jednou z najúspešnejších skupín 80. rokov. V roku 1984 po turné s Ozzym Osbournom, Neil jazdil pod vplvyvom alkoholu a jeho spolujazdec Nicholas "Razzle" Dingley, bubeník skupiny Hanoi Rocks, podľahol zraneniam. Beth Lynn a Neil sa rozviedli v roku 1985. Po drogovom liečení sa Neil znova spojil s Mötley Crüe. V apríli 1988 sa oženil so Sharisou Ruddellovou. V roku 1989 skupina vydala svoj najpredávanejší a najúspešnejší album Dr. Feelgood.
Neil vo februári 1992 opustil kapelu, aby sa vydal na sólovú dráhu. Podľa správ z ich autobiografie The Dirt ho vyhodili kvôli jeho vášni k pretekárskym autám, ktorá bola väčšia než kapela. Niektorí, ktorých Neil najal: Steve Stevens (bývalý gitarista kapely Billy Idol), Dave Marshall, Robbie Crane a Vik Foxx. V polovici roku 1993 vydal svoj debutový album Exposed. Predalo sa len 300 000 kópií v USA, takmer rovnako ako albumu Mötley Crüe so spevákom Johnom Corabim. Všetky predchádzajúce albumy Mötley Crüe presiahli hranicu 1 000 000 nosičov.
Sharise Ruddell a Neil sa rozviedli v roku 1993. O dva roky neskôr zomrela ich dcéra Skylar Neil na rakovinu, bolo to jedno z najťažších Neilových období v živote.
Rovnaký rok skupina Carved In Stone orientovaná na metal predala menej než 100 000 albumov v USA a Neilov kontrakt s Warner Bros sa napokon skončil. Niektoré verzie toho albumu obsahujú Skylar's Song, ktorý napísal Neil.
V roku 1997 Neil prijal ponuku Mötley Crüe a pripojil sa s skupine. Vydali album Generation Swine. Znova prepuklo v skupine napätie, keď Tommy Lee opustil skupinu. Nahradil ho Randy Castillo, ale v roku 2002 zomrel na rakovinu.
V máji 2000 sa Neil oženil s kráskou z Playboya Heidi Mark. Rozviedli sa v auguste 2001.
Bežný zákazník Moonlite Bunny Ranch bol Neil v roku 2003 obžalovaný z ublíženia na zdraví potom čo ho prostitútka na ranči obvinila z toho, že ju chytil za hrdlo a hodil o stenu.
Neil sa v januári 2005 oženil s Liou Gerardini.
Bitmapový grafický editor

Bitmapový grafický editor alebo rastrový grafický editor je počítačový program umožňujúci užívateľovi prostredníctvom grafického rozhrania vytvárať a upravovať súbory s rastrovou (bitmapovú) grafikou. Dáta sú zaznamenávané v niektorom z  vhodných formátov ako napr. JPEG, PNG, GIF, TIFF alebo RAW.
Medzi najznámejšie bitmapové editory patrí proprietárny Adobe Photoshop a Skicár a slobodný GIMP a RawTherapee.
Katedrála svätého Erika (Štokholm)

Katedrála svätého Erika (švéd. Sankt Eriks katolska domkyrka) je rímskokatolícka katedrála, nachádzajúca sa v hlavnom meste Švédska Štokholme. Švédsko je od čias reformácie (16.storočie) protestantskou krajinou. Rímskokatolícka cirkev tu bola prenasledovaná a legalizovaná bola až v druhej polovici 19. storočia.

Dejiny

Katedrála bola postavená v roku 1892, keď bola vo Švédskom kráľovstve po dlhých rokoch zákazu tolerovaná rímskokatolícka cirkev. Počet katolíkov začal rásť najmä po prisťahovaleckej vlne z Poľska a z iných katolíckych krajín. Pribúdal však aj počet konvertitov švédskeho pôvodu. Od roku 1953 má kostol štatút katedrály. Kapacita pôvodného kostola bola malá, preto bola v roku 1983 zrealizovaná veľká rekonštrukcia a kostol sa výrazne rozšíril. Prispôsobil sa tak potrebám rýchlo rastúcej rímskokatolíckej komunite v hlavnom meste krajiny. 8. júna 1989 navštívil katedrálu pápež Ján Pavol II.

Katedrála je pomenovaná po švédskom kráľovi z 12. storočia Erikovi IX., ktorý mal výrazný podiel na christianizácii škandinávskych krajín. Rímskokatolícka cirkev ho za jeho zásluhy svätorečila.

Architektúra

Ide o jednoloďovú baziliku s dvoma vežami, ktoré dosahujú výšku 27 metrov. Neorománsku fasádu zdobí portál s rozetou. interiér chrámu je taktiež neorománsky s výraznými prvkami moderny. V chráme sa nachádzajú obrazy a sochy svätcov švédskeho pôvodu a veľmi zaujímavá krížová cesta. Najvýraznejšia rekonštrukcia z roku 1983 výrazne kostol rozšírila a zmodernizovala. Bola financovaná z darov miestnych katolíkov, hlavne nemeckého pôvodu.
Gaillac-Toulza

Poloha

Obec má rozlohu 40,4 km². Najvyšší bod je položený 360 m n. m. a najnižší bod 206 m n. m.

Obyvateľstvo

Počet obyvateľov obce je 1 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Salperwick

Poloha

Obec má rozlohu 4 km². Najvyšší bod je položený 71 m n. m. a najnižší bod 1 m n. m.

Obyvateľstvo

Počet obyvateľov obce je 502 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
PalmOS

Súčasnosť

Súčasné modely týchto PDA majú výkonný mikroprocesor firmy Intel XScale s minimálnou frekvenciou 200 MHz. Štandardom sa stal farebný display s rozlíšením (320x480 alebo 320x320 bodov / 65 536 farieb). Veľkosť pamäte RAM začína pri low-end modelov na 32MB a končí použitím pevného disku s kapacitou 4GB - model LiveDrive. Väčšine modelov umožňuje so svetom komunikovať vstavané IrDA, Bluetooth™ rozhrania, u vyšších modelov potom ešte Wifi. Existujú aj zariadenia kombinujúce PDA s mobilným telefónom inak nazývané Smartphone (Treo 270/600/650/680), ktoré majú veľmi intuitívne ovládanie.
Vysielač Laskomer

Šírený program

Vysielač slúži na šírenie signálu rozhlasu pre región Zvolenskej kotliny a západného Horehronia. Z lokality vysielajú Rádio Expres, Rádio Devín a Rádio_FM, v testovacom režime vysiela v pásme DAB+ 11 rozhlasových staníc na frekvencii 12A.

Dejiny

Vysielač Laskomer, umiestnený na rovnomennom vrchu, bol postavený v roku 1936 ako vysielač Tomáša Garrigua Masaryka pre účely vysielania rozhlasu z Bratislavy na Strednom Slovensku. Nachádzal sa tu anténový dom s anténou a zariadenie potrebné na vysielanie. Samotný vysielač dodala francúzska firma Société Française Radioélectrique. Pokusné vysielanie začalo 11. novembra 1935, slávnostné uvedenie do prevádzky sa konalo 24. mája 1936. Slávností otvorenia vysielača sa účastnil rad známych osobností, ako predseda vlády Milan Hodža, Andrej Hlinka, Jozef Országh, Ivan Dérer a ďalší.
Počas SNP z vysielača vysielal Slobodný slovenský vysielač. Budova má dodnes diery po guľkách guľometov po nemeckom nálete. 
Vysielač Laskomer začal ako prvý na Slovensku v októbri 2016 vysielať v DVB-T2. Koncom októbra 2017 spustil RTVS vysielanie digitálneho rozhlasu DAB+. Vysielač Laskomer je jedným zo štyroch vysielačov Towercomu, na ktorých začalo experimentálne vysielanie.
Let It Be (album, The Beatles)

LP verzia

(Apple Records – PXS 1, Vinyl, LP, UK)

Autorstvo

Poznámka: Autormi všetkých skladieb sú John Lennon/ Paul McCartney okrem uvedených výnimiek.
Sergej Alexandrovič Zadeľonov

Klubový hokej

Od sezóny 2005/06 bol hráčom klubu ruskej superligy Neftechimik Nižnekamsk. Ročník 2007/08 odohral v bieloruskom HC Gomeľ. Od ďalšej sezóny hráva za CHK Dinamo Minsk v rámci KHL.

Reprezentácia

Zúčastnil sa MS B 2002, MS 2003, MS B 2004, 2005, 2006, 2007 a 2008.
Miestna sústava hviezd

Miestna sústava hviezd je lokálna hustejšia oblasť hviezd a medzihviezdnej hmoty v blízkom okolí Slnka v rámci našej hviezdnej sústavy, Galaxie.
Na oblohe sa prejavuje ako Gouldov pás. Rozmery Miestnej sústavy hviezd sú rádove 200 x 500 pc, jej centrum je vo vzdialenosti 100-150 pc od Slnka v smere súhvezdia Lietajúca ryba. Galaktické súradnice centra Miestnej sústavy hviezd: l = 275°, b = -12°. K základnej rovine Galaxie je Miestna sústava hviezd sklonená pod uhlom 16°. Celková hmotnosť Miestnej sústavy hviezd sa odhaduje na 2. 10⁵ Mסּ. Jestvujú náznaky, podľa ktorých má Miestna sústava hviezd vlastnú rotáciu v smere rotácie Galaxie s uhlovou rýchlosťou 2 až 3-násobne vyššou, než má galaktická rotácia. Jej dôsledkom môže byt K efekt. Miestna sústava hviezd je pravdepodobne lokálny jav v miestnom špirálovom ramene Orióna.
Škóti

Škóti (Scottas) sú pôvodne staroveké keltské kmene; ich potomkovia dnes žijú na území Škótska. Ich počet na celom svete sa odhaduje okolo 30 miliónov, z toho približne 5 miliónov v Škótsku. Hovoria prevažne anglicky, menšia časť aj škótštinou a škótskou gaelčinou.
Kriminalita

Kriminalita (z lat. crimen – zločin) je zločinnosť, spoločenský jav, ktorým sa rozumie súhrn trestnej činnosti v určitej oblasti za určité obdobie. Kriminalita je súhrn trestných činov, ktoré spáchali, či už úmyselne, alebo z nedbanlivosti trestnoprávne zodpovední jedinci na istom mieste a za isté obdobie (v štáte spravidla za rok).
Opravdivý socializmus

Opravdivý socializmus je odroda maloburžoázneho socializmu, ktorá vznikla v Nemecku v polovici 40. rokov 19. storočia a ktorej predstaviteľmi boli: K. Gr n, Moses Hess, H. Kriege, O. L ning, G. P tmann. Opravdivý socializmus vyrastal z pokusu o syntézu myšlienok francúzskych a anglických utopických socialistov a mladohegelovcov (vrátane Feuerbachovej etiky. Socializmus - podľa opravdivých socialistov - je nadtriedna teoria prekonávajúca odcudzenie.
Jumeaux (obec)

Poloha

Obec má rozlohu 7,13 km². Najvyšší bod je položený 730 m n. m. a najnižší bod 393 m n. m.

Obyvateľstvo

Počet obyvateľov obce je 710 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Monthion

Poloha

Obec má rozlohu 6,36 km². Najvyšší bod je položený 2 048 m n. m. a najnižší bod 319 m n. m.

Obyvateľstvo

Počet obyvateľov obce je 460 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuisery (obec)

Poloha

Obec má rozlohu 11,29 km². Najvyšší bod je položený 213 m n. m. a najnižší bod 172 m n. m.

Obyvateľstvo

Počet obyvateľov obce je 1 652 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aragon (Aude)

Poloha

Obec má rozlohu 20,56 km². Najvyšší bod je položený 346 m n. m. a najnižší bod 136 m n. m.

Obyvateľstvo

Počet obyvateľov obce je 426 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:SI

Kódy ISO 3166-2 pre Slovinsko identifikujú 193 občín. Prvá časť (SI) je medzinárodný kód pre Slovinsko, druhá časť pozostáva z troch čísel identifikujúcich občinu.
Brunejské národné futsalové družstvo mužov

Vrcholné podujatia

Brunejské družstvo sa ani raz nekvalifikovalo na majstrovstvá sveta FIFA.
majstrovstiev Ázie sa zúčastnilo iba raz, v roku 2002 v Indonézii. Po štyroch prehrách skončilo už v základnej skupine. Po dlhšej prestávke sa predstavilo v kvalifikácii na Majstrovstvách Ázie 2008, kde nebodovalo ani v jednom stretnutí a na hlavný turnaj sa nekvalifikovalo. Rovnako sa nekvalifikovalo ani na Majstrovstvá Ázie 2014, keď skončilo v kvalifikácii vo svojom regióne posledné.
Na regionálnych majstrovstvách Juhovýchodnej Ázie zaznamenalo najlepšie výsledky. Po 4. mieste v roku 2001 získalo toto umiestnenie aj v roku 2005, ale pri väčšom počte víťazstiev. O 3 roky neskôr sa mu podarilo dostať do semifinále turnaja, ale v semifinále s Indonéziou, ani v zápase o bronz s Malajziou, neuspelo.
Odmerný valec

Odmerný valec je plastová alebo sklenená dutá nádoba s ryskami, ktorá je určená na odmeriavanie približného objemu kvapalín alebo pevných látok. Najčastejšie sa využíva v chemických laboratóriách na odmeriavanie objemov kvapalín alebo roztokov látok so známou koncentráciou pre chemické reakcie.
Kovalentná väzba

Kovalentná väzba (z lat. co- = súčasne, valere = vládnuť) je typ chemickej väzby, ktorá vzniká medzi dvoma atómami, ktoré majú jeden alebo viac nespárených elektrónov a ich rozdiel elektronegativít je malý. Kovalentná väzba je silnejšia ako vodíková väzba a je približne rovnako silná ako iónová väzba.
Pri tvorení väzby sa elektrónové oblaky nespárených elektrónov navzájom prekryjú a splynú. Spoločný elektrónový oblak sprostredkuje väzbu medzi atómami. Tým si atómy doplnia počet elektrónov zvyčajne na taký, aký majú atómy najbližšieho vzácneho plynu v periodickej tabuľke.

Polarita väzby

Na základe rozdielu elektronegativít-(X) prvkov tvoriacich väzbu rozlišujeme polárnu a nepolárnu kovalentnú väzbu. Polárna väzba je tvorená prvkami, ktorých rozdiel elektronegativít je väčší ako 0,4 a menší než 1,67. Pri nepolárnej väzbe musí byť hodnota tohto rozdielu menšia ako 0,4. Väzby s rozdielom elektronegativít vačším ako 1,67 nazývame iónové vázby.

Príklad

Napríklad zlúčením dvoch atómov vodíka vzniká molekula vodíka H₂, v ktorej je spoločný dvojelektrónový orbitál patriaci obidvom atómom. Pri vodíku sa prekrývajú dva orbitály typu s (s—s). Oba atómy majú potom taký elektrónový obal ako atóm najbližšieho vzácneho plynu - hélia.
Podobne môže vzniknúť väzbový molekulový orbitál prekrytím a splynutím jednoelektrónových orbitálov p—p, ako je to napríklad pri zlučovaní dvoch atómov chlóru na molekulu Cl₂. Splynutím jedného orbitálu s a jedného orbitálu p môže vzniknúť napríklad kovalentná väzba medzi vodíkom a chlórom - vzniká chlorovodík (HCl).
Pri vzniku zlúčenín kovov vedľajších podskupín sa uplatňujú pri tvorení kovalentnej väzby aj orbitály d predposlednej elektrónovej vrstvy, takže môžu vznikať väzbové molekulové orbitály s—d, p—d, d—d.

História objavu

Objav kovalentnej väzby sa pripisuje Gilbertovi Lewisovi, ktorý v roku 1916 opísal poskytovanie elektrónového páru medzi atómami. Predstavil Lewisov zápis alebo Elektrónový bodový zápis, v ktorom sú valenčné elektróny (vo vonkajšej elektrónovej vrstve atómu) zakreslené ako body okolo atómu. Páry elektrónov nachádzajúce sa medzi atómami predstavujú kovalentné väzby. Viacnásobné páry reprezentujú viacnásobné väzby - dvojitú alebo trojitú.
Pre pochopenie kovalentnej väzby je potrebné poznať kvantovú mechaniku. Walter Heitler a Fritz London ako prví v roku 1927 úspešne popísali kvantovo-mechanický model kovalentnej väzby v molekule vodíka. Ich práca bola založená na valenčných väzbových modeloch.
Apoštolský administrátor

Apoštolský administrátor je prelát (môže to byť kňaz alebo biskup) ustanovený pápežom, aby ako ordinár vykonával správu nad apoštolskou administratúrou, nad diecézou, ktorá nemá biskupa, alebo (výnimočne) nad diecézou, ktorej biskup nemôže spravovanie vykonávať (napr. zo zdravotných dôvodov).

Stály apoštolský administrátor

Stály apoštolský administrátor je správcom zriadenej apoštolskej administratúry. Kanonické právo ho stavia na úroveň diecéznemu biskupovi.

Apoštolský administrátor sede vacante

Štandardným postupom v prípade smrti, alebo rezignácie biskupa je voľba administrátora diecézy kolégiom konzultorov, v mimoriadnych prípadoch však správcu diecézy vymenuje priamo pápež. V rokoch 1977 – 1987, keďže nedošlo k dohode medzi komunistickou ČSSR a Svätou stolicou, nebol Július Gábriš menovaný za arcibiskupa novozriadenej trnavskej arcidiecézy, ale až do svojej smrti ju spravoval ako apoštolský administrátor. V roku 2012, pri odvolaní trnavského arcibiskupa Róberta Bezáka, bol zároveň menovaný za apoštolského administrátora vtedajší svätiaci biskup Ján Orosch.

Apoštolský administrátor sede plena

Apoštolský administrátor sede plena je menovaný za správcu diecézy v čase, keď diecézny biskup nemôže vykonávať správu diecézy zo závažného, ale z povahy veci dočasného dôvodu (napr. dlhodobej choroby).
Hésingue

Poloha

Obec má rozlohu 9,14 km². Najvyšší bod je položený 343 m n. m. a najnižší bod 248 m n. m.

Obyvateľstvo

Počet obyvateľov obce je 2 438 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slido

História

Slido bolo založené v roku 2012, Petrom Komorníkom, Františkom Krivdom, Petrom Slivkou a Rastislavom Molnárom. Na trhu začali fungovať od roku 2013, po vyhraní dvoch start-upových súťaží v Bratislave a vo Viedni. Čo pôvodne začalo ako jedna z vedľajších funkcií aplikácie (pýtanie sa otázok anonymne cez mobil), sa čoskoro stalo ich najdôležitejšou funkciou. V roku 2013 pridali integráciu s platformou na tvorbu prezentácií Prezi a v roku 2014 pridali Slido ako prvú aplikáciu pre moderátorov rôznych udalostí pre Google Glass.
Ignác Országh

Životopis

Študoval na gymnáziu 1858 – 1865 a 1865 – 1867 teológiu v Banskej Bystrici (neukončil). Statkár v Laclavej, 1879 spoluzakladateľ a akcionár firmy Bratia Országh vo Varšave. Účastník slovenského národného hnutia, člen direktória Tatra banky v Martine, 1883 zakladajúci člen Muzeálnej slovenskej spoločnosti.
Moses Kipsiro

Peking 2008

Na Letných olympijských hrách 2008 v Pekingu skončil v disciplíne behu 5 000 metrov na štvrtom mieste výkonom 13:10,56 min. K tretiemu miestu Edwina Soia mu chýbali 4 sekundy a 44 stotín.
Grundviller

Poloha

Obec má rozlohu 6,27 km². Najvyšší bod je položený 272 m n. m. a najnižší bod 222 m n. m.

Obyvateľstvo

Počet obyvateľov obce je 668 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Romain-la-Virvée

Poloha

Obec má rozlohu 7,82 km². Najvyšší bod je položený 63 m n. m. a najnižší bod 2 m n. m.

Obyvateľstvo

Počet obyvateľov obce je 784 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Kliment Klicpera

Životopis

Od roku 1808 študoval na gymnáziu v Prahe, v roku 1813 začal študovať filozofiu, a tam sa stal aj členom Združenia pražských vlastencov. Cieľom tohto spolku bolo pozdvihnúť českú literatúru a hrať české hry v Prahe. V Stavovskom divadle hrali popoludňajšie hry. V roku 1819 sa stal humanitným profesorom v Hradci Králové, v tom istom roku sa tiež oženil s Annou Švamberkovou, ktorú spoznal v miestnom ochotníckom divadle, kde krátko na to začal pôsobiť ako riaditeľ. Za zásluhy o mesto bol menovaný za čestného občana Hradca Králové. V roku 1838 sa druhý raz oženil s A. Trnkovou. V roku 1846 odišiel do Prahy na akademické gymnázium. V roku 1848 bol vymenovaný za člena národného výboru a zvolený tribúnom akademickej légie, krátko po tom sa stal členom Českej královskej spoločnosti náuk. V roku 1850 sa stal školským radným a v roku 1852 sa stal riaditeľom akademického gymnázia, ktoré predtým bolo prehlásené za české. Čoskoro bol nútený na túto funkciu rezignovať, pretože gymnázium bolo opäť prehlásené za nemecké. Pochovaný je na Olšanských hřbitovech.

Tvorba

Bol prvým skutočným dramatikom českého národného obrodenia a autorom niekoľkých desiatok hier. Tieto drámy sú v najrôznejších štýloch, od historických drám vysokého štýlu a rytierskych hier cez frašky a komédie, až k hrám zo súčasnosti. Napísal celkom 57 divadelných hier. Jeho dielo malo na českú tvorbu pomerne veľký vplyv, ktorý je viditeľný napr. v dielach Josefa Kajetána Tyla.
Hontianske Trsťany

Dejiny

Hontianske Trsťany boli majetkom Hontianskeho hradu, v roku 1267 kráľ Belo IV. daroval tunajšie majetky hontianskym hradným jobagiónom. Od roku 1245 tu malo majetky i šahanské prepošstvo. V roku 1318 povolil arcibiskup Tomáš tunajšiemu zemepánovi, aby mohol postaviť kaplnku. Podľa tureckého daňového súpisu z roku 1664 sa obec volala Nádazs a mala 30 poplatníkov, medzi rozšírené priezviská patrili: Petrík, Matus a Kuna. Čo sa týka školy, najstaršia vizitácia je zaznamenaná z 30. júna 1692. Škola mala dve miestnosti, pričom v prvej sa vyučoval prvý stupeň a v druhej zvyšok. Po ústupe Turkov kráľ Leopold I. daroval Trsťany jezuitskej reholi. Neskôr, v roku 1776 ich kráľovná Mária Terézia darovala vtedy zriadenému banskobystrickému biskupstvu. Obec mala mlyn a kostol sv. Bartolomeja z roku 1759. Jej obyvatelia sa zaoberali najmä poľnohospodárstvom. K obci patria samoty Hlina a Rovne. V roku 1995 oslávila obec 750. výročie prvej písomnej zmienky.
Curtafond

Polohopis

Curtafond má rozlohu 12,41 km². Najvyšší bod je položený 227 m n. m. a najnižší bod 199 m n. m.

Obyvateľstvo

Curtafond má 690 obyvateľov (2009).
Graf vývoja obyvateľstva:
Zdroje: INSEE
Chanaleilles

Poloha

Obec má rozlohu 48,52 km². Najvyšší bod je položený 1 486 m n. m. a najnižší bod 1 077 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petra (Jordánsko)

Dejiny

Petra sa nachádza za vstupnou bránou nazývanou siq. Mesto vzniklo v dokonale krytom mieste, kde sa stretávajú tri údolia. Mesto bolo založené pravdepodobne medzi 3. st. pred Kr. a 1. st. po Kr. V tom čase údolie obsadili Nabatejovci. Petra sa stala hlavným mestom ich kráľovstva. Neskôr ovládli Petru Rimania. Mesto leží na mieste, kadiaľ viedla cesta do južnej Ázie, takže ovládalo obchod s korením. 
Všetky stavby (chrámy, hrobky, amfiteáter) boli vytesané do pieskovca. Mesto dosiahlo najväčší rozkvet a význam okolo roku 62 pred Kr., kedy tu žilo asi okolo 30 000 ľudí.
Petru opustili poslední ľudia po druhom ničivom zemetrasení v 6. st. po Kr. Údolie upadalo postupne do zabudnutia. Stalo sa tajomstvom miestnych beduínov, ktorí existenciu skalného mesta starostlivo skrývali pred svetom.
Prvým Európanom (od čias križiackych výprav), ktorý uvidel Kráľovskú hrobku v Petre, bol v roku 1812 švajčiarsky bádateľ a cestovateľ Johann Ludwig Burckhardt, ktorý cestoval zo Sýrie do Egypta v prezlečení za Araba.

Petra v kultúre

Scenériu využilo veľa filmov napr.Transformers, okrem iných Indiana Jones a posledná krížová výprava či Múmia sa vracia. Dňa 7. 7. 2007 bola Petra vyhlásená za nový div sveta.
Salins (Seine-et-Marne)

Poloha

Obec má rozlohu 10,55 km². Najvyšší bod je položený 138 m n. m. a najnižší bod 59 m n. m.

Obyvateľstvo

Počet obyvateľov obce je 1 018 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Angles (Alpes-de-Haute-Provence)

Poloha

Angles má rozlohu 9,83 km². Najvyšší bod je položený 1 777 m n. m. a najnižší bod 880 m n. m.

Obyvateľstvo

Angles má 74 obyvateľov (2009).
Graf vývoja obyvateľstva:
Zdroje: INSEE